Դևիդ Գարեթ

Դևիդ Գարեթ (անգլ.՝ David Garret, իսկական անունը՝ Դավիթ Բոնգարթս, գերմ.՝ David Bongartz, սեպտեմբերի 4, 1980(1980-09-04)[…], Աախեն, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն), գերմանա-ամերիկյան ջութակահար, աշխատում է երաժշտական ուղղությամբ, սինթեզում դասական երաժշտությունը ջազի և ռոքի հետ։


== Կենսագրություն ==
Ծնվել է սեպտեմբերի 4-ին 1980 թվականին Գերմանիայի Աախեն քաղաքում, ամերիկացի պրիմա-պարուհի Դով Գարեթի և գերմանացի փաստաբան Գեորգ Բոնգարցի ընտանիքում։ Նա ընտրեց մայրական ազգանունը, քանի որ «այն ավելի հնչուն է և հեշտ արտասանվող»։ Երբ Դևիդը 4 տարեկան էր, նրա հայրը ջութակ է գնում մեծ եղբոր համար։ Երիտասարդ Դևիդը հետաքրքրություն է ցուցաբերում երաժշտական գործիքի նկատմամբ և 1 տարի անց մասնակցում է մրցույթի և գրավում առաջին տեղը։ 7 տարեկան հասակում սովորում է նվագել ջութակ Լյուբեր քաղաքի կոնսերվատորիայում պրոֆեսոր Զախար Բրոնի մոտ, իսկ 12 տարեկանում սկսել է աշխատել բրիտանացի ջութակահարուհի Իդո Գենդելի հետ՝ հաճախ ճամփորդելով Լոնդոն և ուրիշ եվրոպական քաղաքներ, որպեսզի հանդիպի նրա հետ։ Տնից մեկնելուց հետո 17 տարեկանում ընդունվում է Լոնդոնի երաժշտության արքայական քոլեջ, որից մեկնել է առաջին կիսամյակից։
1999 թվականին Դևիդը տեղափոխվեց Նյու Յորք, որ սովորի Ջյուլյարդական դպրոցում, իսկ 2003 թվականին հաղթում է այդ դպրոցի կոմպոզիտորների մրցույթում, ներկայացնելով ֆուգուն, գրված Յոհան Սեբաստիան Բախի ոճում։ Ջյուլյարդական դպրոցում նա եղել է Իցխակա Պերլմանի աշակերտներից։


== Երաժշտական կարիերա ==
11 տարեկանում Գարեթը որպես հարգանքի նշան ստանում է առաջին Ստրադիվարիուս ջութակը Գերմանիայի նախագահ Ռիխարդ ֆոն Վայցզեկերից նրա մոտ ելույթ ունենալուց հետո։ 13 տարեկանում նա ձայնագրում է 2 CD ձայնասկավառակ։
13 տարեկան հասակում, որպես պատմության ամենաերիտասարդ սոլիստ, Գարեթը ստորագրում է բացառիկ պայմանագիր Deutsche Grammophon Gesellschaft-ի հետ։ 1999 թվականին Բեռլինում ելույթ է ունենում Բեռլինի Ռադիոյի սիմֆոնիկ նվագախմբի հետ, որը ղեկավարում էր Ռաֆայել Ֆրյուբեկ դե Բուրգոսը։ 21 տարեկանում Դևիդին հրավիրում են Բի-բի-սի-ի կողմից կազմակերպված համերգ շոուին։
2008 թվականին ձայնագրելով Encore ալբոմը, Գարեթը հետապնդում է նպատակ՝ երիտասարդների մոտ հետաքրքրություն առաջացնել դասական երաժշտության հանդեպ։
2007 թվականի աշնանը Montegrappa ընկերությունը, որն արտադրում է փետրավոր էլիտար գրիչներ, ընտրում է Գարեթին որպես գրիչների նոր շարքի «դեմքը» Tributo ad Antonio Stradivari-ից։ Այդ առիթով Գարեթը պետք է ջութակ նվագեր տարբեր քաղաքներում։ Նա մասնակցել է Royal Variety Performance-ին 2011 թվականի դեկտեմբերի 5-ին, ներկայացնելով Նիրվանա խմբի Smells Like Teen Spirit երգը իր տարբերակով։
2012 թվականի մայիսի 19-ին Չեմպիոնների լիգային հանդես է գալիս գերմանացի օպերային երգիչ Յոհանսեն Կաուֆմանի հետ՝ ներկայացնելով Չեմպիոնների լիգայի հիմնի իրենց տարբերակը։
Նա ձայնագրել է Music ալբոմը 2013 թվականի մայիսի 30-ին, այն իր մեջ ընդգրկում էր ռոքնռոլ ստեղծագործություններ, իսկ նրա վերջին Caprise ալբոմը թողարկվել է 2014 թվականի ապրիլին 14-ին, այդ ձայնագրություններում մասնակցություն են ունեցել Անդրեա Բոչելին, Սթիվ Մորսը և Նիկոլ Շերզինգերը։
Իր տարբերակով նա ներկայացրել է «Viva La Vida», «Smooth Criminal», «Whole Lotta Bond» և շատ այլ երգեր։


== Ֆիլմագրություն ==
Նկարահանվել է «Պագանինի. սատանայի ջութակահար» ֆիլմի գլխավոր դերում։


=== Ալբոմներ և ձայնագրություններ ===
Free(2007)
Virtuoso(2007)
Encore(2008)
David Garret(2009)
Classic Romance(2009)
Rock Symphonies(2010)
Legacy(2011)
Music(2012)
14(2013)
Garret vs. Paginini(2013)
Caprice(2014)


== Արտաքին հղումներ ==
Երկրպագուների միջազգային պաշտոնական կայք
Երկրպագուների միջազգայկին կայք
Դևիդ Գարեթ. Կուռքի, կերպարանափոխության և արտիստի հեղափոխությունը Archived 2013-03-17 at the Wayback Machine.
Դևիդ Գարեթի հարցազրույցը cmusic.tv-ին Archived 2012-03-04 at the Wayback Machine.